ตำบลบ้านโพธิ์ (อำเภอบ้านโพธิ์)

บ้านโพธิ์ เป็นตำบลในอำเภอบ้านโพธิ์ จังหวัดฉะเชิงเทรา เดิมมีฐานะเป็นสุขาภิบาล วันที่ 7 มกราคม พ.ศ. 2500 ปัจจุบันอยู่ในความดูแลของเทศบาลตำบลบ้านโพธิ์ตั้งแต่ปี พ.ศ. 2542 วันที่ 24 กุมภาพันธ์ พ.ศ. 2542 เป็นที่ตั้งศูนย์ราชการของอำเภอ

 ที่ตั้งและอาณาเขต 
ตำบลบ้านโพธิ์มีอาณาเขตติดต่อกับตำบลข้างเคียง ดังนี้ วันที่ 13 พฤษภาคม พ.ศ. 2541
 ทิศเหนือ ติดต่อกับตำบลท่าพลับ และตำบลหนองบัว
 ทิศตะวันออก ติดต่อกับตำบลหนองตีนนก
 ทิศใต้ ติดต่อกับตำบลคลองบ้านโพธิ์
 ทิศตะวันตก ติดต่อกับตำบลสนามจันทร์

 ประวัติ 
บ้านโพธิ์เดิมเป็นตำบลของเมืองฉะเชิงเทรา มณฑลปราจีนบุรี วันที่ 19 มีนาคม พ.ศ. 2464 เนื่องจากพื้นที่นี้มีต้นโพธิ์ขึ้นอยู่ทั่วไป เมื่อก่อนวัดสนามจันทร์มีต้นโพธิ์ใหญ่หลายต้น ชาวบ้านมีความเคารพเพราะเป็นต้นไม้ที่พระพุทธเจ้าตรัสรู้ จึงเอาผ้าเหลืองห่มต้นโพธิ์ถือว่าเป็นสิ่งศักดิ์สิทธิ์ จึงเรียกขานเป็น บ้านโพธิ์ประวัติตำบลบ้านโพธิ์ อำเภอบ้านโพธิ์ จังหวัดฉะเชิงเทรา - กศน.อำเภอบ้านโพธิ์ สืบค้นเมื่อวันที่ 8 พฤศจิกายน พ.ศ. 2567 และปี พ.ศ. 2447 พระเจ้าน้องยาเธอ กรมหมื่นมรุพงศ์สิริพัฒน์ สมุหเทศาภิบาลมณฑลปราจิณบุรี ได้แยกตำบลบ้านโพธิ์มาเป็นส่วนหนึ่งของอำเภอสนามจันทร์ วันที่ 6 มีนาคม พ.ศ. 2446 ก่อนที่จะเปลี่ยนชื่อตามตำบลที่ตั้งที่ว่าการอำเภอ ณ ตำบลบ้านโพธิ์ เป็น อำเภอบ้านโพธิ์ วันที่ 29 เมษายน พ.ศ. 2460 

พ.ศ. 2485 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยจึงยุบตำบลหนองตีนนกรวมเข้ากับตำบลบ้านโพธิ์เพื่อเป็นการประหยัดงบประมาณ ก่อนที่จะแยกพื้นที่ 5 หมู่บ้านไปตั้งเป็น ตำบลหนองตีนนก วันที่ 29 กรกฎาคม พ.ศ. 2490 ต่อมาพื้นที่หมู่ 1 บ้านสนามจันทร์ เป็นที่ตั้งของสถานีตำรวจ ไปรษณีย์โทรเลข รวมทั้งศูนย์ราชการ และเป็นที่ประชุมชนริมแม่น้ำบางปะกง จึงพัฒนาเป็นสุขาภิบาลบ้านโพธิ์ และมีฐานะเป็นเทศบาลตำบลในปี พ.ศ. 2542

ปี พ.ศ. 2546 กระทรวงมหาดไทยสำรวจพื้นที่องค์การบริหารส่วนตำบลบ้านโพธิ์มีประชากรเพียง 1,753 คน และ 404 หลังคาเรือน ซึ่งไม่ผ่านเงื่อนไขในการจัดตั้งองค์การบริหารส่วนตำบล (ประชากรสองพันคนขึ้นไป) ควรควบรวมกับองค์กรปกครองส่วนท้องถิ่นใกล้เคียง ปี พ.ศ. 2547 จึงรวมเข้ากับเทศบาลตำบลบ้านโพธิ์ วันที่ 15 กันยายน พ.ศ. 2547 ทำให้เทศบาลมีพื้นที่จากเดิม 1.25 ตารางกิโลเมตรเป็น 7.17 ตารางกิโลเมตร

 การแบ่งเขตการปกครอง 
ตำบลบ้านโพธิ์แบ่งเขตการปกครองออกเป็น 4 หมู่บ้าน ได้แก่
 หมู่ที่ 1 บ้านสนามจันทร์
 หมู่ที่ 2 บ้านคลองหลอดยอ
 หมู่ที่ 3 บ้านคลองชวดแค
 หมู่ที่ 4 บ้านตลาดทด

 อ้างอิง 

บ้านโพธิ์
บ้านโพธิ์
บ้านโพธิ์